
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad


 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, prin adresa nr. 10495/24.09.2024, înregistrată la Primăria Municipiului Brad sub nr. 44366/24.09.2024, Spitalul Municipal Brad a solicitat Consiliului Local al Municipiului Brad aprobarea Organigramei și a Statului de funcții și, implicit, abrogarea Hotărârii Consiliului Local nr. 128/2024, întrucât au intervenit o serie de modificări, astfel:
· transformarea postului vacant de muncitor I electrician din cadrul Grupului electrogen de la poziția 277 a Statului de funcții, într-un post de muncitor II electrician la aceeași poziție a noului Stat de funcții;
· transformarea postului vacant de infirmier din cadrul Compartimentului de Cardiologie de la poziția 51 a Statului de funcții, într-un post de asistent medical debutant PL și mutarea acestuia la poziția 47 a noului Stat de funcții;
· transformarea postului vacant de asistent medical PL din cadrul Cabinetului de Cardiologie de la poziția 291 a Statului de funcții, într-un post de asistent medical principal PL la aceeași poziție a noului Stat de funcții;
· transformarea postului vacant de medic primar, specialitatea obstetrică-ginecologie, din cadrul Compartimentului Obstetrică-Ginecologie, într-un post de medic rezident, anul V, specialitatea medicină de urgență și mutarea acestuia la poziția 19 a noului Stat de funcții - Medici rezidenți; 
· transformarea ½ normă din postul vacant de statistician medical principal din cadrul Compartimentului de Evaluare și Statistică Medicală de la poziția 233 a Statului de funcții și completarea cu ½ normă a postului de asistent medical generalist de la poziția 295 a noului Stat de funcții;
· transformarea ½ normă din postul vacant de statistician medical principal din cadrul Compartimentului de Evaluare si Statistică Medicală de la poziția 233 a Statului de funcții și completarea cu ½ normă a postului vacant de asistent medical generalist de la poziția 297 a noului Stat de funcții;
· permutarea postului de la poziția 236 a Statului de funcții cu postul de la poziția 232 a noului Stat de funcții; 
· permutarea postului de la poziția 98 a Statului de funcții cu postul de la poziția 99 a noului Stat de funcții.
    În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local nr. 128/2024.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

